Pécs-Baranyai Kereskedelmi és Iparkamara

Ismerje meg a Kamarát – Ismerjük meg egymást!
2024-03-07 14:00 - 16:00 (Europe/Budapest) | Pécsi Kereskedelmi Központ, Majorossy Imre utca 36., Pécs, Magyarország
A Pécs-Baranyai Kereskedelmi és Iparkamara örömmel várja az idei évben regisztrált vállalkozásokat egy kötetlen tájékoztatóra, hogy részletesen megismerhessék az igénybe vehető kamarai szolgáltatásokat és együtt megtaláljuk azokat a területeket, ahol kölcsönösen egymás segítségére lehetünk!
Rendezvényünkön való részvétel díjmentes, de előzetes online regisztrációhoz kötött, melyet a jelentkezés sorrendjében tudunk fogadni maximum 50 főig. Túljelentkezés esetén későbbi időpontot fogunk megadni egy következő rendezvényre válasz e-mailben.
Kérjük, ha már regisztrált, de mégsem tudna részt venni a programon, jelezze felénk 2024. március 6-ig a pancel.alexandra@pbkik.hu címen, így túljelentkezés esetén a várólistáról tudjuk még másoknak biztosítani a részvételt.
Amennyiben nem tud eljönni rendezvényeinkre, de nem szeretne lemaradni vállalkozását érintő tudnivalókról, iratkozzon fel hírlevelünkre!

Regisztráció 2024 - Ismerje meg a Kamarát

Jelentkező adatai

Jelentkező személy neve

Vállalkozás neve

Vállalkozás adószáma

Email címe
*

Telefonszáma

Kérjük írja le egy mondatban, mivel foglalkozik vállalkozása!
*

Vállalkozását most indította, mivel Ön:
*

pályakezdő.

"újra"kezdő (új karrier, foglalkozás).

csak egyéni vállalkozóként tudják foglalkoztatni.

innovatív/kreatív ötletét szeretné megvalósítani.

vállalkozóként képzelte el a jövőjét.

nyugdíjas.

egyéb.

Adjon meg 3 az Ön vállalkozását érintő témát, konkrét kérdést, melyekre szeretne választ kapni! (pl.: külpiacra lépés, okmányhitelesítés, mit kell elintéznem külföldi munkavállaláshoz, foglalkoztatáshoz, milyen hatóságot kell/lehet felkeresnem, ha … stb.)

plus1

Újabb résztvevő hozzáadása

minus1

Résztvevő eltávolítása

Adatkezelési tájékoztató
*

A rendezvény adatkezelési tájékoztatóját megismertem, annak tartalmát elfogadom.

Adatkezelési tájékoztató

Beküldés

Karriertervezés a mesterséges intelligencia támogatásával – ismerje meg a Career Intelligence projektet
2023-06-01 - 2023-06-02 | Pécsi Kereskedelmi Központ, Majorossy Imre utca 36., Pécs, Magyarország
A digitalizáció nagy segítség lehet az oktatásban, ha jól használják. A „Career Intelligence” projekt keretében a mesterséges intelligencia (MI) a pályaorientációban hivatott támogatni a fiatalokat. A két napos workshop első napján a résztvevők megismerhetik a tanulási platformot és a platformon használt MI eszközöket. A második napon pedig ki is próbálhatják a felületet.

A digitalizáció nagy segítség lehet az oktatásban, ha jól használják. Sokak számára azonban még ismeretlen terület, nincsenek tisztában a lehetőségekkel. A rendezvény első napján körbejárjuk, mire jó például a chatbot, vagy hogyan lehet együtt dolgozni egy online platformon, hogyan lehet interaktívan digitalizálni a pályaválasztás személyes fejlődési tervét.
A digitális kompetenciák elsajátítása és a digitális eszközök fokozott használata nemzeti és európai szinten is aktuális téma. A tanulási platform számos szervezet számára érdekes lehet, különösen az egyetemek, egyesületek, vállalatok és az oktatás és képzés tematikus spektrumában dolgozóknak.
A fiatalok tevékenységét a tanulási platformon egy „utazásként” érdemes felfogni, melynek során segítséget és útmutatást nyújtanak a mesterséges intelligencia eszközei, például a chatbotok, az úgynevezett adaptív tanulási rendszerek és az esetalapú ajánlórendszerek (Case Based Recommendation – CBR).
És hogy mi várja az érdeklődőket a két nap során?
PROGRAM
2023. június 1. – Szakmai előadások
9:00 – 9:20 Érkezés, regisztráció
9:20 – 9:30 Köszöntő, bemutatkozás
9:30 – 10:00 MI eszközök és visszajelzési folyamatok a képzésben: a Career Intelligence projekt, jelenlegi eredmények és kiindulópontok
Előadó: Prof. Dr. Martin Kröll (Ipari Mérnöki Intézet, Ruhr-University Bochum)
10:00 – 10:30 Chatbot-fejlesztés: lépésről lépésre, egy tanulási asszisztens kifejlesztése
Előadó: Mary Lamprou, Cytech, Kréta, Görögország
10:30 – 10:45 Kávészünet
10:45 – 11:15 A „Karrier 4.0” tanulási platform: A virtuális tanulási asszisztens fejlesztésének jelenlegi állása
Élő bemutató: Themis Dakanalis, elektronikai és számítástechnikai mérnök, Cytech, Kréta, Görögország
11:15 – 12:00 Lehetőségek a virtuális tanulási asszisztens használatában a „Karrier 4.0” tanulási platformban az EU országaiban
12:00 – 13:00 Ebédszünet
13:00 – 14:00 Fuzzy logika a dolgozatok pontozásában
Előadó: Zsenák István, HelixLab Kft.
14:00 – 15:00 A digitalizáció helye, szerepe a szakmai oktatásban és az iskolai adminisztrációban
Előadó: Naszári László igazgatóhelyettes, Baranya Megyei Szakképzési Centrum Zipernowsky Károly Műszaki Technikum
15:00 – 15:30 Kérdezz-felelek, első nap lezárása
2023. június 2. – A tanulási platform és a virtuális tanulási asszisztens tesztelése
9:00 – 9:15 Érkezés, regisztráció
9:15 – 9:30 Regisztráció az online tanulási platformon
9:30 – 11:30 Interaktív workshop: Felhasználói tapasztalatok a virtuális tanulási asszisztenssel – előzetes tesztelési tanulási platform a tesztcsapattal (fiatalok, mentorok, szervezők) (1. rész)
11:30 – 12:30 A tapasztalatok értékelése
12:30 – 13:30 Ebédszünet
13:30 – 14:30 Interaktív műhelymunka: Felhasználói tapasztalatok a virtuális tanulási asszisztenssel – előzetes tesztelési tanulási platform a tesztcsapattal (fiatalok, mentorok, szervezők) (2. rész)
14:30 – 15:00 A tapasztalatok értékelése
15:00 – 15:30 Következtetés és visszajelzés
A workshopon való részvétel díjmentes, de regisztrációhoz kötött.
A rendezvényre a jelentkezés lezárult. Kérjük, vegye fel a kapcsolatot a szervezőkkel.

IT és TI
2019-12-14 08:00 - 12:00, 2019-11-19 10:30 - 11:30 (Europe/Helsinki) | Majorossy Imre utca 36., Pécs, 7625, Magyarország
A kamara Információtechnológiai Bizottságának egyik célkitűzése, hogy a fiatalok számára megmutassa az informatikai szakma szépségeit, hogy minél többen válasszák ezt a pályát a megyében. Itt nem csak tanulni lehet az informatikát, hanem kiváló cégek várják a végzett hallgatókat.
Ehhez kapcsolódóan idén harmadik alkalommal kerül megszervezésre az IT és TI előadássorozat, melyre elsősorban a továbbtanulás előtt álló fiatalokat várják. Ebben az évben két állomás lesz: az első 2019. november 19-én a Tudásközpontban, ahol a fiatalok beleláthatnak a weblapkészítés folyamatába valamint az IT-hoz szorosan kapcsolódó filmes szakmába. December 14-én a Széchenyi István Gimnázium pályaorientációs rendezvényének keretein belül bemutatásra kerül az „InformaTitka” és megismerkedhetnek a résztvevők a jövő szakmáival, valamint akit a gyakorlat érdekel jobban, részt vehet egy mini robotika szakkörön is.
Az előadássorozat a kamarai IT Bizottság, a pályaorientációs csapat, az I2K Klaszter és az IVETÁR együttműködésében valósul meg. Bővebb információ: palyavalasztasbaranya.hu

Pályaválasztási kiállítás Szigetváron
2019-11-20 08:00 - 13:00 (Europe/Helsinki) | PSZC Zrínyi Miklós Gimnáziuma, Szakgimnáziuma, Szakközépiskolája és Szakiskolája sportcsarnoka, Rákóczi utca 18., Szigetvár, 7900, Magyarország
A Pécs-Baranyai Kereskedelmi és Iparkamara szakképzési tanácsadással várja a pályaválasztás előtt álló diákokat Szigetváron.
A PSZC Zrínyi Miklós Gimnáziuma, Szakgimnáziuma, Szakközépiskolája és Szakiskolája sportcsarnokában (Szigetvár, Rákóczi utca 18.), 2019. november 20–án, a Baranya Megyei Kormányhivatal immár hagyományos pályaválasztási rendezvényén, a kamara standján szaktanácsadók fogadják az érdeklődőket, teljes körű tájékoztatást adva a továbbtanulásra választható iskolákról és szakmákról, a tanulószerződés kötésének mikéntjéről és előnyeiről, valamint a tanulókat megillető juttatásokról és a munkáltatói elvárásokról is.
Számos eszközzel állnak a fiatalok rendelkezésére, 3D VR-szemüveg segítségével különböző munkafolyamatokat próbálhatnak ki az érdeklődők. hogy segítséget kapjanak pályaválasztási döntéseik meghozatalához, megerősítéséhez, lehetőségük nyíljon pályaismereti tudásuk bővítésére, információszerzésre.
A rendezvényen a térség számos középiskolája ad tájékoztatást képzéseiről, valamint a különböző szakmákat képviselő munkáltatók bemutató programokkal szemléltetik szakmájuk gyakorlati oldalát.
http://www.kormanyhivatal.hu/hu/baranya/hirek/palyavalasztasi-rendezvenyek-baranyaban

Szakmavilág kamion Mohácson
2019-05-02 08:00 - 16:00 (Europe/Helsinki) | Mohács, Széchenyi tér, Magyarország
A Magyar Kereskedelmi és Iparkamara pályaválasztást támogató, szakmákat bemutató, „Szakmavilág” kamionja látogat május 2-án Mohácsra.
A Széchenyi térre érkező kamionban, valódi szakmákból kaphatnak ízelítőt, virtuális szemüvegen keresztül, a programra előzetesen bejelentkezett pályaválasztás előtt álló, általános iskolás gyerekek. A program kísérő rendezvényeként a diákok Pécsi Szakképzési Centrum Mohácsi Radnóti Miklós Szakgimnáziuma és Szakképző Iskolájának tanműhelyeit látogathatják meg.

Szakmák Napja Szakmabemutató kiállítás Mohácson
2019-04-12 09:00 - 14:00 (Europe/Helsinki) | Marek Sportcsarnok, Deák tér 3., Mohács, 7700, Magyarország
Újra várják az általános iskolásokat interaktív szakmabemutató kiállításra Mohácson a Marek Sportcsarnokba.
A kamara Mohácsi Elnöksége valamint a Mohács és Vidéke Ipartestület, a korábbi évekhez hasonlóan, idén is megrendezi Mohács Város Önkormányzata, valamint a Mohács Tornaegylet 1888 támogatásával Mohácson, Szakmák Napja címmel, a szakmabemutató kiállítást.
A rendezvény az általános iskolák 6-7 osztályos tanulóinak érdeklődését szeretné felkelteni, a helyi vállalkozások által bemutatott szakmák/hiányszakmák iránt.
A szakmák bemutatása ebben az évben is, interaktív, játékos módon történik, mely segíthet abban, hogy a gyerekek testközelből ismerkedhessenek meg gépekkel, eszközökkel, alapanyagokkal, folyamatokkal.
